विभा सराफ

विभा सराफ या काश्मिरी गायिका-गीतकार आणि बॉलीवूड पार्श्वगायिका आहेत. ती लोकगीते सादर करते आणि गाण्यांसाठी संगीत बनवते, जी प्रामुख्याने काश्मिरी लोक-प्रेरित गाणी आहे. ६४ व्या फिल्मफेर पुरस्कारांमध्ये सर्वोत्कृष्ट चित्रपटाचा पुरस्कार जिंकणाऱ्या राझी  आणि २०१९ मधील चौथ्या क्रमांकाचा सर्वाधिक कमाई करणारा बॉलिवूड चित्रपट गली बॉय या चित्रपटांच्या गाण्यांमध्ये तिचे काम आहे. २०१९ मध्ये, तिला ड्रामा थ्रिलर राझी मधील "दिलबरो" या गाण्यासाठी ६५ व्या फिल्मफेर पुरस्कारांसाठी हर्षदीप कौरसोबत सर्वोत्कृष्ट महिला पार्श्वगायिका आणि २० व्या आंतरराष्ट्रीय भारतीय चित्रपट अकादमी पुरस्कारांसाठी सर्वोत्कृष्ट महिला पार्श्वगायिका म्हणून संयुक्तपणे नामांकन मिळाले होते. त्या दोघींनी ह्या गाण्यासाठी झी सिने पुरस्कार, सर्वोत्कृष्ट महिला पार्श्वगायक जिंकला.

 सुरुवातीचे जीवन आणि शिक्षण 
विभा सराफ यांचा जन्म भारतातील जम्मू आणि काश्मीरमधील श्रीनगरच्या फतेह कदल परिसरात झाला. काश्मिरी पंडितांच्या या प्रदेशातून पलायनाच्या वेळी, सराफ तीन वर्षांची असताना तिचे कुटुंब नवी दिल्लीत स्थलांतरित झाले.

तिने श्रीराम भारतीय कला केंद्रात वर्ग घेण्यास सुरुवात केली, पाच वर्षे पॉप संगीत शिकण्यापूर्वी चार वर्षे हिंदुस्तानी शास्त्रीय संगीताचा अभ्यास केला. संगीतात कारकीर्द करण्याआधी सराफने पाच वर्षे व्यवस्थापन सल्लागार म्हणून काम केले होते.

 कारकीर्द 
२०१३ मध्ये, सराफ संगीतात कारकीर्द करण्यासाठी मुंबईला गेली. एका वर्षानंतर, तिने तिचे पहिले गाणे रेकॉर्ड केले जे अरिजीत सिंग सोबत "ओ सोनिये" हे युगलगीत होते टिटू एमबीए चित्रपटासाठी. २०१५ मध्ये, तिने गुज्जूभाई द ग्रेट या चित्रपटासाठी अद्वैत नेमळेकर सोबत "फीलिंग अवनवी" गायले.

तिने २०१६ मध्ये तिचे पहिले स्वतंत्र गाणे "हरमोख बरताल" प्रकाशीत केले. काश्मीरची संस्कृती आणि संगीत साजरे करण्यासाठी सराफ यांनी काश्मीरमधील एक भजन नव्या शैलीत गायले, जे तापस रेलिया यांनी संगीतबद्ध केले आणि अश्विन श्रीनिवासन बासरी वाजवत होते आणि अंकुर मुखर्जी गिटार वाजवत होते.

२०१८ मध्ये, सराफने राझी चित्रपटासाठी "दिलबरो" सादर केले. हे गाणे शंकर-एहसान-लॉय यांनी संगीतबद्ध केले होते आणि ते काश्मिरी लोक लग्नातील "खानमोज कूर" या गाण्याने प्रेरित होते. २०१९ मध्ये तिच्या गाण्यासाठी तिला आंतरराष्ट्रीय भारतीय चित्रपट अकादमी पुरस्कारासाठी नामांकन मिळाले होते.

फेब्रुवारी २०१९ मध्ये, सराफने रणवीर सिंगसोबतचे युगलगीत "कब से कब तक" रिलीज केले जे गल्ली बॉय मध्ये होते. २०१९ च्या उन्हाळ्यात प्रदर्शित झालेल्या मिशन मंगल साठी सराफने बेनी दयाल सोबत "दिल में मंगल है" हे गाणे देखील गायले.

 संदर्भ 

वर्ग:इ.स. १९८८ मधील जन्म
वर्ग:बॉलिवूड पार्श्वगायक
वर्ग:२१व्या शतकातील भारतीय गायक
वर्ग:२१व्या शतकातील भारतीय महिला गायिका
वर्ग:स्त्री चरित्रलेख